GYLLENE KLUBBEN

Kevät 2017 Jäsenkirje 1 Helsinki 9.1.2017

Taas on vuosi vaihtunut vaihtelevien kelien merkeissä! Onneksi lumi on vielä säilynyt maassa, niin että hiukan valoa tulee ilman aurinkoakin.

Aluksi palaan viime vuoden loppuun. Kiitokset kaikille jouluaaton merkkipäivääni muistaneille, niin yhdistykselle kuin yksittäisille jäsenillekin. Vuosia vaan tuntuu kertyvän lisää meille jokaiselle!

Toinen kiitoksen aihe (SRO:lle) on Folktingetin ansiomitali, jonka sain vastaanottaa juhlallisin menoin Kaupungintalolla 4.11.2016. Tuntui hyvältä saada tunnustus elämäntyöstäni ruotsin kielen

parissa niin koulussa kuin yhdistystoiminnassakin.

Sitten kevään toimintaan. Olen varannut lippuja Svenska Teaternin musikaaliin **INGVAR**, joka on satiirinen ajankuvaus Ingvar Kampradin elämäntyöstä IKEASTA ja ruotsalaisesta kansankodista.

**Esitys on tiistaina 28.2. klo 19**.
Sitova lipunvaraus sähköpostiin eevaleena.valve@luukku.com tai tekstiviesti 040-5013195 tammikuun loppuun mennessä. Lipun saa minulta teatterissa maksamalla 30 €. Yritän olla paikalla noin puoli tuntia ennen näytäntöä. Myös tukijäsenet ja saksan opettajat tervetulleita mukaan!

Toinen teatteriesitys, joka sai minut varaamaan lippuja, on niin ikään Svenskanissa helmikuulla aloittava **TOVE**, joka on aikaansaatu tilaustyönä Suomen itsenäisyyden juhlavuotta silmällä pitäen.

Varasin lippuja **tiistaina 28.3. aamupäivällä klo 12** alkavaan näytäntöön, hinta eläkeläisiltä 35 €. Varaukset minulta samoin kuin yllä 7.3. mennessä samoille kohderyhmille kuin yllä. Nouto ja maksu samoin kuin yllä. Ilmoittautuminen on sitova!

Helmi-maaliskuulla on myös suunnitteilla käynti Svenska litteratursällskapetiin, mutta en ole vielä

ehtinyt sopia tarkemmin. Palaan asiaan seuraavassa kirjeessä.

Svenskanin isolla näyttämöllä on prof. Lars Huldénin muistoilta lauantaina 21.1., mutta ikävä kyllä en itse pääse paikalle. Tein aikoinaan laudaturtyöni hänelle, ja olisin mielelläni ollut mukana. Tämä vinkkinä muille hänen entisille oppilailleen.

Olen yrittänyt lisätä yhteistyötä saksan opettajien vastaavan eläkeläisyhdistyksen ”Goldener Klub”in kanssa ja suunnitteilla on yhteinen kevätretki Laukon kartanoon toukokuulla. Asiasta lisää jatkossa!

Ilmoittautukaa teatteriin ajoissa!

Terveisin Eeva-Leena

Suomen ruotsinopettajat ry – Svensklärarna i Finland rf

Ratamestarinkatu 11 – Banmästargatan 11

00520 HELSINKI - 00520 HELSINGFORS

Puh./tfn (09) 875 2084

svenska@suomenruotsinopettajat.fi

[www.suomenruotsinopettajat.fi](http://www.suomenruotsinopettajat.fi/)

[www.facebook.com/ruotsinopettajat](http://www.facebook.com/ruotsinopettajat)